JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on taas mu armas naine Joy.
Tervitus! Tore sind jälle näha.
Oleme rääkinud Jumala riigist ja Piibel ütleb päris radikaalselt,
et meid on juba võetud välja pimeduse riigist
ja asetatud Tema armsa Poja ehk Jeesuse Kristuse kuningriiki.
See kuningriik on seespidi meis.
Elame seega uues riigis.
Päris vägev!
Vägev, kuid mida see tähendab?
Eksisteerib üks koht.
Siin ja praegu.
See on Tema ligiolu.
Pole vaja muud,
kui mõtelda Jeesusele ja võtta vastu Tema armastust.
Ta ongi siin.
Piiblis ütleb Jeesus, et kus kaks või kolm
on minu nimel koos, seal on Jumal nende keskel.
Ta altar on nüüd siin.
Tema pühamu eesõu.
Kõige püham paik.
Paulus õpetab, et meil on nüüd sissepääs
kõige pühamasse paika Tema vere kaudu.
See on Tema ligiolu, Isa süli.
See on salajane peidukoht.
Taevane riik, Jumala riik, Siion.
Tõotatud maa või Eeden.
See on seespidi meis.
Kõik, kes on Jeesus ning mida Ta esindab.
Kogu Ta isiksus, omadused, Püha Vaim ja kõik elava vee vood.
Kõik, kes Ta on, on nüüd Temaga meie sees ja siin.
Ta ütleb: "Otsige esmalt Minu riiki."
Võime siis seda otsida ja paluda,
et Issand avaks meie südame silmad seda nägema
ning õpiksime Teda sügavamalt tundma.
Issand, õpeta mind enesega suhtlema.
Võime olla ühenduses elava Jumalaga.
Märkimisväärne, et Jeesus ütleb: "Otsige esmalt Jumala riiki."
Ta ei ütle, et otsige esmalt Jumalat ennast vaid Jumala riiki
ning seejärel antakse teile kõike pealegi!
Joygi ütles just, võime paluda,
et Jumal avaks Vaimu kaudu me silmad,
et näeksime, et tõesti me juba oleme Tema riigis.
Matteuse 13:44 öeldakse Jumala riigi kohta nii:
"Taevariik on põllusse peidetud aarde sarnane..."
Taevariiki võrreldakse aardega. - See on põllu sisse peidetud.
Seda ei leia alati nii iseenesest vaid peame seda otsima.
Issand ütleb: "Otsige ja te leiate, koputage ja teile avatakse."
Nähtavas maailmas ja argipäevas võib see tunduda muinasjutuna.
Mis ime taevariik?
Ometi saab seda otsida, mistõttu võib ka leida.
"mille inimene leidis (seda saab leida) ja peitis jälle.
Ta läks rõõmuga ja müüs ära kõik, mis tal oli, ning ostis selle põllu."
See on kõike seda otsimist väärt.
Võime mõtelda, et igavene elu on tõesti nii väärt,
et tasub müüa ära kõik, et seda enesele saada.
Muidugi on see tõde, aga siin ei räägita ainult sellest.
Kogu taevariik on nii tohutult rikkalik aare,
et kui hakkame mõistma, et oleme tõesti taevariigi kodanikud,
meil on igavene elu, olen õigeksmõistetud Kristuses
ning mul on rahu ja rõõm Pühas Vaimus,
siis see on väärtuslikum, kui kõik muu.
Kõik muu on sellega võrreldes praht nagu Paulus ütleb.
Jeremija 31:12: "Ja nad tulevad ning hõiskavad Siioni kõrgendikul."
Kui oleme Issandaga koos, tekib tahtmine lausa hõisata.
"nad säravad rõõmust
Issanda headuse pärast, vilja ja veini ja õli pärast,
noorte lammaste, kitsede ja veiste pärast;
nende hing on nagu kastetud rohuaed ja nad ei närbu enam."
Temaga koos olles kastab Ta armastus mu hinge.
See elustab mu hinge.
See on elav vesi, mis kustutab mu janu.
Jeesus ütleb: "Mina olen eluleib."
Ta annab meile eluleiba, mis kustutab meie nälja.
"nende hing on nagu kastetud rohuaed
ja nad ei närbu enam."
Nii imeline, et Jeesuse kaudu avaneb meile imeline jõuallikas.
See kustutab me janu ja nälja ning annab meile jõudu.
Võime alati selle juurde tulla ega pea enam nälgima.
Kuidas pääseda sellesse riiki? - See on küll hea küsimus.
Mõni mõtleb, et see on kui Narnia raamatu kapp.
Kus see võlukapp siis on?
Tõotatud maa on Jumala lubaduste maa.
Piibel on täis imelisi lubadusi.
Võime kutsuda seda tõotatud maaks.
See on usu maa. - Seda see on.
Jeesus on uks, aga usk avab meile ukse.
Üksnes usu kaudu leiame Jeesuse,
taevase Isa ja kõik tõotused, mis selle juurde käivad.
Heebrealastele 11:6 on kirjutatud:
"Aga ilma usuta on võimatu olla meelepärane,
sest kes tuleb Jumala juurde, peab uskuma,
et tema on olemas ja et ta annab palga neile, kes teda otsivad."
Peame uskuma.
Usk on esimene asi.
Just, sageli mõtleme, et usume, kui näeme.
Jumalariigis käivad asjad vastupidi.
Enne usume ja pärast näeme.
Usk tuleb enne nägemist ja kogemist.
See lihtsalt on nii.
Piibel ütleb, et Jumalale oli meelepärane
päästa narri kuulutuse kaudu need, kes usuvad.
Asi pole mõistuses ja kes on meist teisest targem,
võimekam või pääseb oma jõuvarudega taevariiki.
Ei, ainult usu kaudu.
Lapseliku usuga pääseme sisse, võime kogeda ja näha Jumala riiki.
Täiesti tõelisena.
Jakoobus ütleb seda otse ning seda on hea lugeda.
"Aga ta palugu usus, ilma kahtlemata,
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt..."
Ta julgustab ja soovitab uskuda.
Usu ainult!
Julge uskuda ja sa leiad!
Matteuse 9:29 ütleb Jeesus nii:
"Siis ta puudutas nende silmi ja ütles: "Teile sündigu teie usku mööda!"
Usk on võti.
Hakkame seda nüüd uurima, sest see on nii tähtis asi.
Mõnele võib see tekitada ahistust ja hirmu.
Appi-appi, mida te sellega mõtlete?
Sellepärast on nii tähtis uurida,
mõtelda ja otsida Piiblist, mida see tähendab.
Kui mõtlema hakata, siis lapsed usuvad ju kergesti.
Lapse jaoks on see lihtne.
Teeme lastega tööd ning näeme lasteaias ja koolis,
et lapse jaoks võib klassiruum muutuda aarete saareks
ja mistahes mänguasi võib poisi käes olla püssiks.
Väike papiriba võib korraga muutuda kuulipildujaks.
Lastel on kujutlusvõime
ja võime uskuda kiiresti asju ning näha seda erineval viisil.
Matteuse evangeeliumis 18:3 ütleb Jeesus nii:
"Tõesti, ma ütlen teile,
kui te ei pöördu ega saa kui lapsed, ei pääse te taevariiki!"
Kui te ei saa laste sarnaseks ega usu nagu väikesed lapsed,
siis te ei pääse sinna ega näe Jumala riiki.
Me ei räägi muinasmaailmast või mingist fantaasiaviljast.
Räägime tõelisest Jumala riigist,
mis on päriselt meis ning on tõesti tõsi.
See kuningriik on tõelisem,
kui kogu maailma reaalsus ning nähtavad asjad.
Tõesti see on ka nähtamatu riik ning nähtamatu tõelisus,
siiski on see miski, mis püsib igavesti.
Mina olen pidanud harjutama, kuidas kogeda taevast kuningriiki,
mis on täis õigust, rahu ja rõõmu Pühas Vaimus.
Kuidas see võiks olla tõde?
Kui loon harjumuse palvetada, veeta Jeesusega koos aega
ning lugeda Piiblit, siis see kõik avaneb korraga.
Koged ühtäkki, et Jumala Sõna avaneb uuel moel.
Sõna kõnetab mind ja on elav.
See on elav Jumala Sõna, mis mind kõnetab.
Korraga kirjakohad avanevad ning saan selgitusi ja mõistmist.
Võin kogeda vaimus Jumala ligiolu.
Jeesus ütleb Johannese 14:1: "Teie süda ärgu ehmugu!
Uskuge Jumalasse ja uskuge minusse!"
Ta julgustab meid: "Usu ainult!"
Markuse evangeeliumis 5:36 ütleb Jeesus: "Ära karda, usu ainult!"
Ta julgustab ja ütleb seda uuesti.
Ta räägib usust ning ütleb: "Usu ainult!"
Loen veel Markuse evangeelium 11:22:
"Ja Jeesus vastas neile: "Olgu teil usku Jumalasse!"
Neid kohti on hea vaadata, sest need tõstavad kohe meie usku,
julgustavad meid ning äratavad meis usu.
Jumala Sõna toimib nii,
et toob esile Jumala Sõna kohase vilja.
Kui me räägime usust, siis usk kerkib meis.
Koloslastele 1:13:
"kes meid on kiskunud välja pimeduse meelevallast
ja asetanud oma armsa Poja kuningriiki."
Nii on kõigi usklikega.
Kui oled võtnud Jeesuse vastu
oma ellu ja südamesse, siis on sul sissepääs taevariiki.
Sul on vaimus ühendus Temaga ja Ta kuningriigiga.
Otseühendus.
Ta riik on juba seespidi meis.
See on tõsi ja sellest kirjutab ka Johannes oma esimeses kirjas.
1. Johannese 1:3: "Mida me oleme näinud ja kuulnud,
seda me kuulutame ka teile, et teilgi oleks osadus meiega.
Meie osadus on osadus Isaga ja tema Poja Jeesuse Kristusega."
Johannes ei kirjuta,
et kunagi on meil ühendus Isa ja Pojaga.
Loodetavasti usud ka sina, et saad joosta Jeesuse sülle.
Ta ütleb hoopis, et meil on ühendus Isa ja Tema Poja Jeesuse Kristusega.
"seda me kuulutame ka teile, et teilgi oleks osadus meiega."
Ta jätkab 4. salmis:
"Ja me kirjutame seda, et meie rõõm oleks täielik."
Minu jaoks on see suurim rõõm, kui teen hingehoiutööd,
töötan lastega koolis, lasteaias, huviringides või käin kogudustes.
Kui näen, et inimesed leiavad ühenduse Jeesusega,
elava ühenduse elava Jumalaga ning ühendus saab tõelisuseks,
ega ole enam lihtsalt sõnad või mingi soov ja unistus,
vaid tõeline ühendus, suhe ja ligiolu, on see minule üks suurim rõõm.
Tean, et kui selle leiad, ei taha seda enam kunagi kaotada.
Seda ei taha kaotada ega sellest ilma jääda.
Joygi ütles, et miski ei rahulda nii nagu ühendus Jeesusega ja Isaga.
Selle pärast me oleme siin.
Johannese 12:36 ütleb Jeesus: "Uskuge valgusesse,
kuni teil valgus on, et te sünniksite valguse lasteks."
Võime lihtsalt lapseliku usuga uskuda valgusesse.
Võime olla valguse lapsed
ning võtta Jeesuse vastu nüüd ja praegu.
Johannese evangeelium 5:24:
"Tõesti, tõesti, ma ütlen teile, kes kuuleb minu sõna ja usub teda,
kes minu on saatnud, sellel on igavene elu,
ning ta ei lähe kohtu alla, vaid on läinud surmast ellu."
Oleme läinud surmast ellu.
Johannese evangeeliumis 6:35 ütles Jeesus neile: "Mina olen eluleib.
Kes minu juurde tuleb, see ei nälgi iialgi,
ja kes minusse usub, see ei janune enam iialgi."
1. Johannese kiri 4:16: "Ja me oleme (õppinud) tunnetanud
ja uskunud armastust, mis Jumalal on meie vastu.
Jumal on armastus ja kes püsib armastuses,
püsib Jumalas ja Jumal püsib temas."
Minagi olin alguses ebakindel oma palveelus,
kas Jumal armastab mind ja tahab olla minuga koos.
Iga kord kinnitasin enesele üht ja see võib ka sind aidata.
Ütlesin teadlikult endale:
"Ära kahtle. Ta on minuga ning armastab mind.
Ära tee välja negatiivsetest mõtetest ega tunnetest.
Ta armastab mind, sest Sõna ütleb nii.
Ta on minuga koos, sest Ta ütleb, et Ta on."
Seejärel tunned Jumala ligiolu ning su usk avab Jumala Sõna tõe.
See avab kohe me silmad nägema ja kogema.
Ta on kogu aeg siin.
Meie peame astuma ususammu ja uskuma sellesse, mida Ta ütleb.
See on tõde.
Uskuma, et ta on meiega ning armastab meid alati.
Joy ütles hästi: "Jumala riik on vaid väikese ususammu kaugusel."
See on usumaa.
Johannese 12:46: "Mina olen tulnud valguseks maailma,
et ükski, kes usub minusse, ei jääks pimedusse."
1. Johannese 5:4: "Jah, igaüks,
kes on sündinud Jumalast, võidab ära maailma.
Ja see ongi võit,
mis on võitnud ära maailma - meie usk.
Ka meie oleme näinud
eri katsumusi ja raskusi oma elus ning meie teenistuses ja koolitöös.
Kui otsime esmalt Jumala riiki ja usume Temasse
ning veedame Temaga aega, siis Ta alati tõstab.
Usk Temasse võidab ära maailma.
Tema riik on suurem kui see maailm.
Tema on ise loonud selle kõik.
Kui otsime Teda esmalt, siis me võidame. - Just nii.
Me võidame, sest Tema riik võtab meis maad
ja kui ise viibime Tema riigis, siis see mõjutab meie olukordi.
Imeline, et kui me veedame aega Issanda ligiolus,
hakkavad asjad juhtuma ning lahenevad iseenesest.
Ta võtab ise ohjad kätte
ja hakkab asju mõjutama ning korraga asjad lihtsalt lahenevad.
Tõotatud maa on usu maa.
Tõotatud maa tuleb esile üksnes usu kaudu.
Usk on nagu uks, mille kaudu tuleb tõotatud maa me kõigi ellu.
Valgus, eluvee allikad, eluleib ja minemine surmast ellu.
Usk avab kõigele sellele ukse.
Issanda juures on õnn, vajadused täituvad Issanda juures,
Issanda juures on tervis ja rahu ning armastus.
Issand ütleb: "Usu vaid!"
Ma avan selle usu lingi ja olen seal.
Olengi tõotatud maal.
Aamen.
Palvetame koos sinuga.
Tänu taevane Isa, et Sinu riik on igavene.
Tänu, et see püsib ning püsib ja püsib.
Tänu, Issand,
et avad me vaimusilmad nägema, tundma ja kogema.
Võime astuda Sinu riiki, mis on täis rahu, vabadust, rõõmu.
Tänu Jeesus, et Sinu riik on täiuslik.
Tänu Issand, et võime tulla kõik koos Sinu palge ette.
Võime lihtsalt olla Sinu palge ees ja tuua kõik oma asjad Sulle, Issand.
Issand, tänan, et oled nii rõõmus, kui tuleme Sinu palge ette.
Võime tulla kasvõi kümme korda päevas.
Oled Piiblis öelnud, et püsiksime Sinus.
Tänu, et oled öelnud ka seda, et mida kaks te seas kokku lepivad,
et nad seda mu Isalt paluvad, seda nad saavad mu taevaselt Isalt.
Mina, Jan ja sina, kes oled oma kodus,
võime kokku leppida sinu katsumuse, palveteemas ja asjades.
Lepime kokku ja astume Issanda palge ees lepingusse.
Palume, et Issand aitaks.
Issand, too oma taevane abi sellesse asja Jeesuse nimel.
Tänu Issand!
Olgu see siis seotud lastega,
rahaasjadega või tervisega, mis iganes see on.
Oleme kokku leppinud,
koos palvetanud ja võtame koos selle vastuse vastu.
Astume nüüd usu rööbastesse.
Aitäh, Sulle, Issand.
Halleluuja!
Tänu Jeesus, et saame kuulutada, et Sinu riik tulgu.
Sinu hea tahtmine sündigu kõikide eludes.
Kadugu kogu pimedus.
Tänan, et oled andnud meile
meelevalla astuda kogu vaenlase väe peale.
Taganegu kogu pimedus ja kõik pimeduse väed Jeesuse nimel!
Tänu, et igaüks meist võib olla täiesti vaba.
Aamen.
Aitäh kõigile eestpalveteemade eest,
julgustavate sõnade ja tagasiside eest.
Mind rõõmustab, et pea iga päev võetakse ühendust.
Võime koos teiega seista,
palvetada ja uskuda Jumalat, kellele kõik on võimalik.
Kui soovid lisainfot meie töö kohta, külasta meie kodulehekülge:
www.kristillinenkoulu.org
Seal on teavet meie toredast lasteaiast ja koolist.
Sealt võib tellida ka neid raamatuid, mis on aidanud paljudel leida,
mida me kõik igatseme ehk lähedase suhte Jumalaga.
Sellest räägivad eriti kaks esimest raamatut.
Kolmandas osas avan seda teemat, kuidas Jumal meid näeb.
Temas, Kristuses, oleme täielikult Jumalale kõlbavad ja armsad lapsed.
See teeb meie sisemuse terviklikuks.
Rääkisime usu ja Jumala riigist, mis on ususammu kaugusel.
Mu viimane raamat "Innustav usk"
aitab sul leida usku, mida vajame, et pääseme tõotatud maale.
Ole õnnistatud Jeesuse nimel.
JUMAL KÕNELEB
Jeesus on andnud meile kõigile käsu,
mis nõuab päris palju: "Minge kõike maailma!"
Nüüd saad sinagi seda teha,
kui TV7 jõuab enamikku maailmast ja interneti kaudu isegi kogu maailma.
Võid osaleda evangeeliumi levitamises kogu maailma.
Võid helistades numbrile 9001777 annetada Eesti kanali heaks 7 eurot.
Võid ka kasutada kontonumbreid, mida näed peatselt ekraanil.
Nii saad konkreetselt osaleda evangeeliumi viimises kogu maailma.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV 7
Tõlge: Meeli ja Marko Martin